# The Haunting (film, 1963)

| The Haunting |
| --- |
| kino-poster |
| Režija | Robert Wise |
| Producent | Robert Wise |
| Scenario | Nelson Gidding |
| Predložak | *The Haunting of Hill House*; autor: Shirley Jackson |
| Uloge | Julie Harris Claire Bloom Richard Johnson Russ Tamblyn |
| Muzika | Humphrey Searle |
| Fotografija | Davis Boulton |
| Montaža | Ernest Walter |
| Distribucija | Metro-Goldwyn-Mayer |
| Premijera | 25. augusta 1963 (1963-08-25) (Japan) |
| Trajanje | 114 min. |
| Zemlja |  Sjedinjene Države  Ujedinjeno Kraljevstvo |
| Jezik | engleski |
| Budžet | 1,05 mil. $ |
| Bruto prihod | 1,200.000 $ (SAD i Kanada) |

The Haunting (srpskohrvatski: *Opsjednutost duhovima*), u bivšoj Jugoslaviji poznatiji pod naslovom Kuća duhova, je američko-britanski crno-bijeli horor film snimljen 1963. u režiji Roberta Wisea, poznat kao jedno od najuticajnijih ostvarenja u historiji žanra.

Predstavlja adaptaciju romana *The Haunting of Hill House* Shirley Jackson. Radnja je smještena na jedno izolirano imanje, odnosno ogromnu kuću čiji su raniji stanari stradavali na bizarne i nasilne načine, a koja postaje predmetom eksperimenta naučnika (čiji lik tumači Richard Johnson) koji istražuje natprirodne pojave, i koji je tamo doveo grupu gostiju uključujući dvije žene sa parapsihološkim talentima. Protagonistica, čiji lik tumači Julie Harris, je jedan od ta dva medija, a koju tokom boravka u kući počnu mučiti ne samo natprirodni fenomeni nego i posljedice vlastitih trauma.

*The Haunting* je velikim dijelom bio snimljen u Ettington Parku, ladanjskoj kući u engleskom mjestu Ettingtonu, a čija je neogotska arhitektura značajno pridonijela mračnoj i uznemirujućoj atmsoferi. Publiku je, međutim, najviše impresionirala Wiseova vješta režija, odnosno korištenje crno-bijele fotografije, trikova, stvaranja polagane jeze i naglih šokova, te je *The Haunting* dobio reputaciju jednog od "najstrašnijih" filmova svog vremena. Brojne pohvale je dobila i Julie Harris, kojoj se uloga duševno rastrojene protagonistice često navodi kao najbolja u karijeri.

Godine 1999. je snimljen istoimeni remake u režiji Jana de Bonta, koji se smatra daleko inferiornijim. Steven Spielberg, koji je često navodio kako je upravo *The Haunting* jedan od filmova koji je najviše uticao na njegov opus je također pokušao napraviti remake, i to u suradnji sa Stephenom Kingom; na kraju je King napisao scenarij za televizijsku mini-seriju *Rose Red* emitiranu 2002. godine.

## Uloge

|  |  |
| --- | --- |
| * Julie Harris ... Eleanor "Nell" Lance
* Claire Bloom ... Theodora "Theo"
* Richard Johnson ... Dr. John Markway
* Russ Tamblyn ... Luke Sanderson
* Fay Compton ... Mrs. Sanderson
* Rosalie Crutchley ... Mrs. Dudley
* Lois Maxwell ... Grace Markway
* Valentine Dyall ... Mr. Dudley
* Diane Clare ... Carrie Fredericks
* Ronald Adam ... Eldridge Harper
 | van špice* Pamela Buckley ... Prva Mrs. Crain
* Janet Mansell ... 8-godišnja Abigail Crain
* Amy Dalby ... 80-godišnja Abigail Crain
* Rosemary Dorken ... Dadilja Abigail Crain
* Verina Greenlaw ... Dora Fredericks
* Claude Jones ... Garage Attendant
* Freda Knorr ... Druga Mrs. Crain
* Howard Lang ... Hugh Crain
* Paul Maxwell ... Bud Fredericks
* Susan Richards ... Bolničarka
 |

## Reference

## Vanjske veze

* *The Haunting* na sajtu IMDb
* *The Haunting* na filmskoj bazi podataka TCM
* *The Haunting* na Rotten Tomatoes-u (`en`)